Apa perasaan awak tentang nyamuk?
Nyamuk buat saya jengkel.
Pada musim panas di Seattle,
nyamuk akan gigit dan badan kita berbintat.
Tapi saya tak pernah tinggal di tempat yang ada malaria.
Nyamuk genus Anopheles pembawa malaria kepada manusia.
Malaria dipindahkan daripada manusia kepada serangga
kepada manusia semula.
Malaria bunuh 400,000 kanak-kanak setahun.
Tapi bukan di negara kaya.
Jadi, ia sejenis penyakit yang terabai.
MUSUH AWAM NOMBOR 1
Dalam menangani penyakit,
ada peluang untuk mengembangkan teknologi canggih
seperti vaksin, antibodi
dan kaedah yang lebih kontroversi seperti suntingan gen,
dan gunakannya untuk cuba membasmi penyakit
dari muka planet ini.
Ia semestinya antara pencapaian terbesar manusia
jika kita dapat hapuskan malaria.
BOLEHKAH KITA MENGAKALI PENYAKIT?
WAD MALARIA WILAYAH SIAYA, KENYA
Malaria satu masalah besar di sini.
Kami perlu ke hospital,
dan jika kami tiada duit, malaria akan membunuh kami.
Ia boleh bunuh bayi.
Malaria bunuh ramai bayi.
Malaria bunuh bayi yang rapat dengan saya.
Anak kakak saya.
Dia mula terkejang-kejang.
Dia demam panas. Saya tak buang masa.
Saya tumpang orang dan bawa dia ke sini.
Dia menghidap malaria yang sangat kuat.
Maaf, sayang.
Kita ada satu saja tong oksigen.
Boleh isikan semula tong oksigen ini?
Jika diperhatikan, keadaan di wad sentiasa sibuk
kerana wad tak pernah cukup kakitangan,
sebab malaria ialah penyakit bermusim.
Apabila musim hujan tiba,
populasi nyamuk naik mencanak-canak.
Semasa kecil, banyak kali saya kena malaria.
Saya masih boleh bayang ayah saya.
PENYIASAT UTAMA
Dia berdiri di sebelah katil, memandang saya.
Saya nampak ketakutan di matanya.
Jika malaria membunuh 600,000 orang di AS atau Eropah,
ia pasti sudah berjaya ditangani.
YAYASAN GATES
Malaria biasanya tertumpu dalam populasi
paling miskin dan terhad akses terhadap penjagaan kesihatan.
Wilayah yang merangkumi Mali, Burkina Faso, Côte d'Ivoire,
melalui Nigeria dan Republik Demokratik Congo,
menghadapi kadar transmisi melampau yang perlu dihentikan
dan ia cabaran yang kami tak pernah hadapi.
CARA NYAMUK SEBARKAN PENYAKIT
Malaria berpunca daripada parasit yang disebarkan melalui gigitan nyamuk.
Parasit itu bergerak dan menjangkiti hati.
Selepas tinggal dalam hati untuk satu jangka masa,
satu sel hati yang dijangkiti akan bebaskan 400,000 parasit tambahan
yang mula menyerang sel darah merah.
Parasit menyerang sel darah merah, mengurai sel darah merah,
kemudian memecahkan sel darah merah untuk terus menyerang.
Ia ambil alih saluran darah kita.
Apabila semua sel darah merah yang dijangkiti pecah, kita merasainya.
Kita rasa seram sejuk, demam secara tiba-tiba, peluh.
Kita rasa letih.
Adakala ia menyerang begitu kuat,
kita rasa loya, muntah-muntah,
dan itu kes yang agak ringan.
Jika ia melarat,
ia boleh menyebabkan masalah pernafasan,
anemia berpanjangan,
keradangan otak
dan kerap kali boleh membawa maut.
Kanak-kanak kecil, mereka yang rentan dan wanita hamil akan menanggung
kesan malaria yang dahsyat.
Asalnya, malaria ialah alga akuatik, kira-kira 600 hingga 800 juta tahun lalu.
Ia masih ada sedikit kesan fotosintesis.
Malaria moden datang daripada burung,
kira-kira 130 juta tahun lalu.
Ia hubungan simbiosis.
Patogen menggunakan kita, untuk membantunya membiak,
dan malaria perlukan dua perumah.
Ia memerlukan nyamuk dan perumah kedua,
sama ada manusia, reptilia, amfibia, beruk besar.
Kita semua ada malaria.
Orang tak pedulikannya.
Orang Amerika memang pandai tak memikirkan masalah
jika mereka tak terkesan serta-merta.
Malaria menjejaskan datuk dan nenek saya.
Pada permulaan abad ke-20, ia masalah besar.
Pusat Kawalan Penyakit berada di Atlanta
sebab malaria melanda Atlanta dengan amat dahsyat.
Nyamuk pembawa malaria berdekatan,
mencari darah manusia untuk santapan malam.
Malaria masalah besar di negara ini dulu,
tapi masalah besar itu lenyap.
Orang dah tak mati akibat malaria. Kita berjaya mengawalnya.
Jika kita ingat semula usaha pembasmian malaria global yang besar
yang dilancarkan pertengahan abad ke-20,
kaedah yang digunakan pada masa itu
seperti pengubahsuaian alam sekitar,
memastikan tiada tapak pembiakan nyamuk,
penyemburan racun serangga besar-besaran,
semua usaha itu berkesan pada masa itu.
Kaedah tersebut tak semestinya sesuai digunakan untuk zaman ini
di tempat-tempat malaria masih berleluasa.
Lompat ski. Mengujakan, bukan?
Pada tahun 1990-an, saya dan Melinda berbincang,
"Ke mana kita harus agihkan sumber kita?"
Kami lihat punca kematian kanak-kanak
dan terkejut apabila dapat tahu ia pneumonia, cirit-birit dan malaria.
Apabila saya lihat betapa sedikitnya dana untuk malaria,
ia sesuatu yang mengejutkan.
Bertan-tan DDT digunakan untuk melawan penyakit ngeri
yang menyerang anak-anak kita.
Sekali lagi, perang dahsyat
menyumbang penemuan yang menyelamatkan nyawa.
Tentera membiayai kajian malaria
sebab askar dikerah ke kawasan malaria dan mati.
Kemudian ubat yang melindungi askar dianggap cukup bagus,
dan ia tidak lagi jadi keutamaan mereka.
Lebih banyak wang dibelanjakan untuk rawatan keguguran rambut
berbanding untuk malaria.
Memanglah teruk jika keguguran rambut.
Pada tahun 2000, Yayasan Gates ditubuhkan,
dan menyelamatkan nyawa kanak-kanak boleh jadi keutamaan kami
dan boleh bawa perubahan positif.
Malaria semakin teruk.
Kelambu boleh bawa perbezaan besar.
Akhirnya akan ada vaksin.
Dari segi nilai untuk wang yang rakyat Amerika mahu,
tiada pulangan yang lebih bernilai.
Saya jumpa Bill Gates untuk membincangkan kesihatan global…
PEMUZIK DAN AKTIVIS
…sambil makan burger keju.
Saya rasa dia rasa bengang
dengan sebarang bentuk pembaziran yang bodoh dan melampau.
Nyawa manusia paling utama.
Itu buat dia amat marah.
Dia memang suka berdebat.
Masa mula dulu memang gila.
Kami gelar dia Kill Bill.
Dalam mesyuarat dengan menteri kewangan dia kata,
"Kamu tipu.
Itu penipuan. Kamu tahu ia tak benar."
Reaksi saya…
Bill Gates ada sifat memberontak. Tak sangka, bukan?
Vaksinasi baru diperlukan supaya kanak-kanak hidup.
Sejauh mana kita, sebagai manusia, cuba saling membantu?
Kami memperuntukkan $30 juta untuk penyelidikan malaria.
Saya terkejut mendapati kami penyumbang terbesar dalam bidang ini.
Orang yang mati akibat malaria tiada suara dalam pasaran.
Tiada peluang untuk kaut keuntungan.
Pasaran makanan anjing 40 kali ganda lebih besar daripada pasaran malaria.
Kemiskinan tegar dan kematian kanak-kanak dikurangkan sebanyak 50% sejak 1990.
Jika Bill kata kita mampu buat sesuatu, kita cenderung mempercayainya.
Mampukah kita?
Sudah tentu.
Beritahu saya tentang Diabaté.
Diabaté mengetuai usaha Target Malaria di Burkina Faso.
Dia berpengetahuan dalam bidang entomologi.
Nyamuk?
Ya, dia pakar dalam mengenal pasti tempat nyamuk akan mengawan.
- Hai, selamat berkenalan. - Selamat berkenalan.
Pertama sekali, statistik menceritakan kisah menarik.
Daripada 247 juta kes di seluruh dunia setiap tahun,
Afrika menanggung kira-kira 235 juta kes.
- Banyaknya. - Afrika sahaja.
Masalah kita hari ini,
jika lihat kaedah biasa yang kita ada,
kelambu, ubat baru dan lain-lain,
semua itu memang berkesan.
Tapi buat masa ini,
ia sudah mencapai had keberkesanan perlindungan.
Dengan kaedah zaman ini,
ia bagaikan duduk di dalam kereta laju untuk menyasar bulan.
Macam mana nak sampai?
Kita perlukan enjin yang berbeza.
Banyak usaha dan kajian diperlukan untuk menghasilkan kaedah baru.
MENGANALISIS SAMPEL
Kita perlu gabungkan pelbagai kaedah untuk tewaskan malaria.
Kita perlu sasar nyamuk dan halang ia jangkiti manusia dengan lebih berkesan.
Kita juga perlu lindungi orang
dan bunuh parasit dengan lebih berkesan.
Kami juga memikirkan, bagaimana lindungi orang apabila digigit
untuk pastikan parasit tak berpeluang untuk bertapak?
Kita masih menanganinya
sebab kitaran hayat parasit malaria rumit.
Parasit itu nampak berbeza pada setiap peringkat kitaran hayatnya.
Parasit malaria mempunyai set mekanisme yang amat rumit
yang boleh mengelirukan sistem imun,
untuk mengelak serangan kuat sistem imun kita.
Parasit alami evolusi.
Ubat yang selamatkan banyak nyawa
kini tidak berkesan kepada parasit.
Untuk menghasilkan vaksin, kita perlu mengakali parasit.
Matlamat utama ialah menghasilkan vaksin yang berkesan,
yang murah, boleh dipercayai
dan boleh diedarkan ke seluruh dunia.
WILAYAH SIAYA, KENYA
Apa khabar?
Ya.
Di sinilah kajian seminal untuk vaksin malaria RTS,S dilaksanakan.
Percubaan vaksin pertama
dilakukan di dalam dua bilik ini.
Jadi, saya ada banyak sejarah dalam kedua-dua bilik.
Saya buat penyelidikan vaksin malaria hampir tujuh tahun.
Kami teruja waktu mulakan percubaan ini.
Saya sangka ia akan berhasil.
tapi keputusan yang kami dapat amat mengecewakan.
Malaria menyebabkan kematian setiap dua minit.
Saya rasa itulah statistiknya.
Kira-kira 10, 15 ribu kematian seminggu.
Setiap minggu, setiap tahun.
Kita perlu ambil data yang ada,
menelitinya dan cari penyelesaian lain.
Itu buat saya beralih kepada intervensi baru.
Kami mengasingkan antibodi monoklonal
yang sangat berkesan dalam mencegah malaria.
Jadi, persoalannya,
"Adakah ini sesuatu yang selamat dan berkesan?"
Memandangkan hanya ada beberapa ratus parasit malaria
yang disuntik setiap kali nyamuk gigit,
jika kita boleh hentikan parasit itu dengan suntikan antibodi,
kita boleh hentikan malaria di dalam perumah manusia.
Ia menyekat parasit sebelum masuk ke dalam hati.
Ia dipanggil "mengawal perumah".
Kita beri tindak balas imun yang diingini.
Bolehkah beri satu dos pada satu masa,
dan bolehkah dos antibodi itu beri perlindungan selama setahun,
atau perlukah dos kedua selepas enam bulan?
Begitulah kajian ini direka, dan kami dah separuh jalan.
Kami beri satu dos,
dan akan lihat data enam bulan.
Sudah.
Kami merekrut 324 kanak-kanak untuk bahagian kedua percubaan ini.
AMBULANS KERAJAAN WILAYAH SIAYA
Picagari kita 1 ml.
Sahkan ia 1 ml.
Bayi datang untuk lawatan berjadual.
Bayi tak sakit.
Ini lawatan ke berapa?
- Lawatan 112. - 112.
- Ya. - Okey.
Kebanyakannya ibu-ibu yang menyertai percubaan.
Saya Bernadina Odhiambo.
WILAYAH SIAYA, KENYA
Umur saya 26 tahun.
Saya ada dua orang anak.
Ian dan Margaret.
Risiko malaria tinggi di Siaya.
Kami tahu ada langkah yang boleh diambil untuk mengawalnya sendiri.
Saya dah bersihkan kawasan sebersih mungkin.
Tiada air bertakung di sini.
Kami tidur dalam kelambu yang dirawat.
Kami boleh guna ubat nyamuk.
Kami dengar tentang kajian malaria yang dijalankan di Wilayah Siaya.
Saya amat berminat kerana saya mangsa malaria.
Anak sulung saya menghidap malaria ketika dia berusia dua bulan.
Jadi, saya ingin sertai kajian mereka.
Sebaik saja kajian dimulakan, kami dipanggil.
Kami pergi ke Kogelo.
Darah mereka diambil untuk diuji.
Selepas itu, mereka diberi dos untuk malaria.
Kita memandu di Kenya barat, tapi kiri kanan ladang jagung.
Nampak macam berada di Nebraska barat.
Ini tapak kedua kita. Ini dispensari Kogelo.
Kogelo kawasan pedalaman.
Ia dikenali sebagai tempat lahir bapa Presiden Obama.
Kita harus sedar apabila nak memperkenalkan kaedah baru,
mereka yang terlibat perlu memahami data yang ada.
Kita gembira Bob ada di sini hari ini
untuk beri maklumat terkini berkenaan antibodi monoklonal malaria.
Silakan.
Selamat datang dan terima kasih kerana datang.
Apabila kita divaksin,
tubuh kita akan hasilkan tindak balas antibodi.
Tubuh hasilkan antibodi baik yang akan melindungi kita.
Ia juga hasilkan antibodi yang tak buat apa-apa.
Sekarang kita ada sepasukan antibodi.
Siapa kenal Michael Jordan?
Pemain bola keranjang.
Tak kenal?
Kenal Mbappe?
Mampukah dia? Mbappé!
Penamat yang hebat!
Katakan seluruh pasukan kamu, setiap pemain ialah Mbappe.
Kemungkinan pasukan itu menang akan meningkat.
Itulah antibodi monoklonal.
Berapa dos perlu diberi?
Kita di tahap satu dos berkesan selama enam bulan.
Kami nak sasar satu dos berkesan selama setahun.
- Terima kasih. - Terima kasih atas soalan itu.
Selalunya orang tanya tentang kos.
Bagi saya, itulah cabaran terbesar.
Cabaran yang dihadapi bukanlah cabaran sains,
tapi cabaran meyakinkan orang ia boleh dihasilkan dengan lebih murah.
Jika mereka boleh kurangkan kos dan keberkesanannya sangat tinggi,
mana-mana saja antibodi itu diberi, kanak-kanak takkan dijangkiti malaria.
Strategi utama tangani malaria selama ini ialah makan ubat sebaik saja demam.
Pokok cinchona ialah pokok yang tumbuh tinggi di Amerika Selatan.
Seseorang menyedari
jika kulit pokok itu direbus, iaitu kuinin, lalu minum,
kita boleh sembuh daripada malaria dengan cepat.
KUININ SEMBUHKAN MALARIA
Ada satu fakta menarik tentang kuinin.
Ia salah satu bahan dalam air tonik.
"Tonik" perkataan yang kita guna untuk merujuk ubat.
Air tonik, air kuinin,
digunakan kelasi pada abad ke-18 dan ke-19
sebagai langkah pencegahan.
Rasanya sangat pahit,
jadi penjajah British di India tambah gin untuk kurangkan pahit.
Lahirlah gin dan tonik.
Sekarang orang tak minum gin dan tonik sebagai ubat antimalaria.
Kopi juga ada kaitan.
Asalnya, kopi digembar-gemburkan sebagai penawar malaria,
Bermulalah naratif tentang kopi.
Ia diiklankan sehingga akhir 1800-an
sebagai penawar demam malaria.
Orang Mesir purba mandi dalam air kencing manusia.
Orang Rom pakai tangkal di leher dengan perkataan ajaib "abracadabra".
Dari situlah asalnya, untuk hindar malaria.
Malaria sangat sukar untuk dihapuskan.
Ada banyak percubaan yang gagal.
Sekian lama kita membincangkan
sama ada penyakit berjangkit boleh dihapuskan.
Kita berjaya hapuskan cacar.
Kita hampir hapuskan polio, tapi belum berjaya sepenuhnya.
Tapi perbincangan tentang malaria berbeza.
- Bill, apa khabar? - Apa khabar?
- Selamat datang. - Terima kasih.
Jemput masuk.
100 ORANG PALING BERPENGARUH
Saya rasa kajian antibodi yang sedang dilakukan
di Kenya dan di tempat lain, bukti konsep yang penting.
Tapi saya risau kita hilang perhatian sebelum sampai ke penamat.
Saya percaya penghapusan malaria
di kawasan berbeza, di pelbagai negara, boleh dicapai.
Pembasmian sepenuhnya amat sukar
kerana kelaziman nyamuk, iklim dan langkah kawalan yang diperlukan.
Jadi, saya ada harapan besar terhadap kuasa sains.
Apabila kaedah kita jadi lebih berkesan,
kita akan jadi lebih yakin dan berani sasar kawasan
dan guna intervensi yang amat ekstrem
hingga berjaya basmi parasit sepenuhnya di kawasan itu..
Ada banyak langkah dan pendekatan. Nyamuk, rawatan, pencegahan.
Apakah keperluan kesihatan awam, dan apakah peluang sains yang ada?
Kita boleh manfaatkan peluang sains yang sedia ada
atau kita boleh cipta peluang baru.
Untuk melawan ancaman nyamuk,
ahli sains terus mengkaji nyamuk yang membawa penyakit.
Mereka cari cara baru untuk kawal dan musnahkannya.
Untuk mencapai sifar, kita perlu beri ubat,
tapi kita juga perlu sasar nyamuk.
Saya rasa salah satu kesukaran kita ialah
kita ada penyakit yang boleh dicegah dan dirawat.
Saya mulakan kerjaya saya dengan memerhati sangkar nyamuk
dan tiba-tiba sedar, jika kita bunuh nyamuk ini,
kita boleh cegah segala yang berlaku selepas itu.
Dari segi sejarah,
DDT senjata paling terkenal untuk memerangi nyamuk.
Ia memberi kesan negatif.
Aktivis alam sekitar menggesa supaya tidak lagi menggunakan.
Kini ada idea dipanggil pemacu gen
yang menggunakan genetik nyamuk untuk mengawal populasinya.
Itu perkara paling mengujakan sekarang.
Saya ceburi bidang ini kerana saya berminat benda hidup sejak kecil.
Mak dan ayah bawa saya ke Galápagos dan saya mula baca Darwin.
Saya terpesona dengan
kerumitan dan keindahan kehidupan
dan terfikir mahu mempelajarinya.
Saya nak belajar membentuk spesies.
Jika anda boleh cipta teknologi membasmi malaria selamanya,
anda buat tak?
Jawapannya mesti libatkan CRISPR.
Teknologi suntingan genom CRISPR, ialah gunting genomik
yang membolehkan kita memotong urutan genom tertentu
dan letakkan urutan DNA di tempat yang telah dipotong.
Ia boleh digunakan untuk bina pemacu gen
yang membolehkan kita sebar perubahan genetik satu organisma
ke seluruh populasi di alam liar.
Versi paling berkuasa, pemacu gen yang membiak sendiri,
melampaui sempadan spesies.
Maksudnya, jika ada aliran gen dalam populasi,
ia akan tersebar ke seluruh populasi.
Jika ada CRISPR, keupayaan untuk mengubah gen,
dan ada pemacu gen yang memastikan pewarisan,
kita boleh tulis semula gen untuk memutuskan apa diwariskan,
dan jadikan semuanya jantan.
Dengan cara ini, ia takkan mengawan.
Jika semua nyamuk jantan, itulah penamat spesies itu.
Serta penamat penyakit itu secara teorinya.
Bolehkah ia keluar daripada nyamuk?
Bolehkah ia berpindah kepada serangga pendebungaan yang beri kita buah?
Ia kebimbangan wajar tentang penggunaan teknik yang kuat ini.
Nyamuk beri manfaat kepada masyarakat.
Ia sebahagian daripada ekosistem semula jadi.
Haiwan lain makan nyamuk.
Trout, salmon dan ikan lain yang makan di permukaan.
Burung dan kelawar makan nyamuk.
Sesetengah orkid mungkin akan pupus jika spesies nyamuk itu pupus.
Jadi, nyamuk adalah bahagian yang berharga mana-mana ekosistem semula jadi.
Mengeluarkan satu spesies daripada ekosistem
akan berlaku fenomena lata trofik,
akibat tak diingini kepada ekosistem lain.
Contohnya, apabila mamot berbulu pupus,
kutu malang yang makan mamot berbulu turut sama pupus.
Ada lebih seribu spesies nyamuk di Afrika.
Ada begitu banyak spesies
jadi, mengeluarkan spesies yang sebar malaria
yang tak banyak pun,
kemungkinan berlakunya isu ekologi adalah sangat rendah.
Bukan tak ada langsung tapi sangat rendah.
Proses penyelidikan panjang.
Kita mahu hasil segera,
tapi membangunkan teknologi khusus seperti ini mengambil masa.
Saya ahli projek Target Malaria.
Kami guna alat genetik canggih untuk hapuskan malaria pada masa depan.
Kami tiada nyamuk pemacu gen di Afrika atas banyak sebab.
Ada banyak aspek lain yang perlu diambil kira,
dan semuanya perlu sejajar
untuk memastikan kita ada sesuatu yang kukuh
dan sangat selamat untuk komuniti.
Malaria berlaku di luar bandar,
dan ia berlaku pada musim hujan.
Menggunakan nyamuk untuk sebar gen,
walaupun di kawasan yang susah,
kalau tak boleh masuk pun, nyamuk akan jalankan tugasnya.
Kami rasa ini kaedah yang beri impak besar.
Melepaskan nyamuk di lapangan mudah sahaja.
30 minit siap, tapi kami ambil masa tujuh tahun untuk sampai ke tahap ini.
Jika terus mula dengan pemacu gen dan ia merebak,
tapi tak pertimbangkan aspek berbeza, sah ia akan jadi sukar.
Perlu ada kerjasama komuniti untuk dapatkan lesen sosial.
Ia bukan sesuatu yang diberi secara automatik.
Kita perlu bina kepercayaan dengan mereka.
Saya tak boleh masuk kampung dengan sebaldi nyamuk
kerana saya ahli sains yang berkhidmat demi kebaikan masyarakat.
Orang perlu faham apa kita buat.
Selamat pagi.
Apa khabar?
Khabar baik.
Selamat pagi.
- Apa khabar? - Baik.
Khabar baik.
Kami gembira sambut kamu pagi ini.
Ini ialah insektari kami. Semua nyamuk ada di sini.
Kami tahu ada kebimbangan di luar sana.
Jadi, ada baiknya jemput ketua komuniti
ke dalam insektari dan tunjukkan kepada mereka
cara nyamuk diubah,
dan benarkan mereka tanya soalan.
Kamu boleh lihat seluruh bangunan dicat dengan warna putih.
Lebih mudah lihat jika ada sesuatu hinggap di dinding.
Jika berdiri di sini, kita boleh rasa angin kipas.
Semuanya direka untuk memastikan nyamuk kekal di dalam.
Semua nyamuk di garisan ini telah diubah suai secara genetik.
Ini parafin. Ia seperti kulit manusia.
Ada sumber haba di sini.
Ia buat parafin hangat. Nyamuk dapat merasainya serta-merta.
Apabila nyamuk merasainya, ia datang dan mula menghisap.
Banyak saya belajar di insektari hari ini.
Saya kagum apabila dapat tahu nyamuk boleh diubah.
Nyamuk itu sangat kecil.
Tak sangka ia boleh diubah.
Itu yang kita panggil sebagai "DNA".
Apabila DNA yang diubah dimasukkan ke dalam genom nyamuk,
kita boleh lihat matanya jadi merah.
Jadi, nyamuk yang tak diubah tak bermata merah?
Ya, matanya tak merah.
Sukar ubah genetik spesies
dan tahu kesan jangka panjangnya.
Kita boleh ubah reseptor pada sel yang boleh mencegah jangkitan HIV.
Ia akan meningkatkan peluang mereka dapat penyakit West Nile.
Ramai orang akan kata, "Itu pilihan yang mudah,"
tapi adakah ia pilihan mudah 10,000 tahun lagi?
Ada kemungkinan penyakit West Nile akan hapuskan umat manusia.
Sukar untuk ramal masa depan.
Ada orang akan kata
manfaat mengurangkan kematian disebabkan malaria
tak mewajarkan potensi bahaya.
Saya amat tak setuju dengan kenyataan itu.
Jika ada beberapa spesies saja di Afrika,
kita boleh kurangkan 80% impak penyakit.
Ia tiada dalam senarai senjata bahaya Dr. Evil.
Malangnya ada banyak senjata bahaya di luar sana.
- Tapi ini bukan salah satunya. - Ya.
Ramai yang tanya saya,
apa akan jadi apabila nyamuk dihapuskan?
Dengan 600,000 kematian setiap tahun,
perkara buruk sedang berlaku.
Kita perlu buat sesuatu.
Masih sukar jika kita dari luar
dan beritahu sebuah negara, kami mahu guna rakyat kamu,
dengan manfaat yang tidak pasti
dan lepas selesai kami yang akan tentukan penggunaan teknologi tersebut.
Seluruh sejarah kolonialisme ialah orang putih pergi ke Afrika
untuk menggunakan manusia seolah-olah mereka mineral.
Penduduk mahu projek ini berjaya
kerana kami sudah lihat sendiri
keseriusan malaria.
WAKIL DAERAH
Penduduk amat memerlukan
penyelesaian yang berkesan.
Jika ia persekitaran awak, awak tentukan.
Saya tak tinggal di Afrika. Anak saya tak berisiko dijangkiti malaria.
Tapi jika mereka hadapi risiko itu dan tinggal di sana, saya sokong.
Biar ia biak sendiri.
Dah tak payah buat ujian lapangan ekologi tempatan.
Jika anak saya dalam bahaya, saya akan kata, "Buatlah."
Jangan tunggu.
Ini contoh yang baik
kenapa kita di dunia maju
perlu beri perhatian global kepada penyakit global.
Saya rasa ada dua sebab.
Satu, kita ada tanggungjawab moral sebagai negara kaya
untuk elak orang menderita akibat penyakit yang boleh dicegah dan dirawat
hanya kerana mereka lahir di kawasan itu.
Dua, kita perlu akui ada aspek kepentingan diri
apabila berurusan dengan penyakit berjangkit.
Ia boleh merebak ke kawasan lain.
CDC keluarkan amaran kesihatan baru
selepas mengesahkan lima kes malaria di AS.
Berita tergempar dari Maryland…
Jangkitan malaria pertama dalam lebih empat dekad.
Malaria penyakit yang kejam.
Dengan perubahan iklim,
lebih banyak masalah akan timbul.
Kita tak mahu dunia berada dalam situasi apabila ada masalah,
puluhan hingga ratusan ribu orang mati akibat malaria.
Bahagian selatan AS panas dan amat sesuai untuk nyamuk membiak.
Nyamuk Anopheles wujud.
Potensi penularan tempatan amat membimbangkan.
MARYLAND MELAPORKAN JANGKITAN MALARIA PERTAMA DALAM 40 TAHUN
- Helo, semua. - Helo.
- Keluarga baik? - Ya.
- Kamu semua sihat? - Ya.
Tahu apa jadi pagi tadi?
Apa?
Saya pergi ke makmal untuk lihat perkembangan kajian malaria.
Bagaimana nak kenal nyamuk yang telah diubah?
Nyamuk yang diubah bermata merah.
Kamu semua, apa khabar?
Baik.
Ian, sapa doktor!
Okey.
Sepanjang sebulan ini,
sejak datang ke klinik, anak awak sihat?
- Dia sihat. - Okey.
Awak nak lapor apa-apa tentang anak awak?
Enam bulan dah berlalu.
Lawatan ke rumah, klinik, lawatan ke rumah dan klinik.
Saya rasa bertuah sertai kajian ini
sebab anak saya sihat setakat ini.
Tiada kesan malaria selama enam bulan.
Sebelum ini, saya takut
kerana saya salah seorang mangsa malaria.
Walaupun ia belum dibuktikan yang ia akan berhasil,
saya harap ia berhasil beberapa tahun lagi.
Saya berdoa dengan rendah hati,
antibodi ini
akah berhasil.
Saya dah tak takut.
Nyamuk yang diubah suai itu akan kekal bersama mereka
di dalam makmal?
Kita tak perlu takut pada nyamuk yang diubah.
Matlamat mereka ialah menghapuskan nyamuk betina
untuk membanteras malaria.
Kami takut sebab kami selalu dengar orang putih buat itu ini
dan menambah penyakit kita.
Jika pergi ke makmal,
sebenarnya ia menakjubkan.
Mereka di sana sedang bekerja keras dan perkembangannya positif.
Kita perlu ingat, malaria penyakit kemiskinan.
Apabila kanak-kanak sakit,
mereka tak boleh ke sekolah dan belajar.
Jika tak belajar, susah nak dapat kerja
untuk menyara diri mereka.
Ibu bapa perlu jaga anak dan tak boleh bekerja.
Mereka perlu keluar duit untuk rawat malaria.
Kos penjagaan kesihatan meningkat.
Penting keluar dari kitaran itu untuk keluar dari kitaran kemiskinan.
Selagi malaria membunuh orang di Afrika
dan musnahkan ekonomi kami,
sukar untuk kami maju.
Ini tempat asal saya. Saya dilahirkan dan dibesarkan di sini.
Semua keluarga saya di sini.
Tiada siapa yang bangunkan negara saya untuk saya.
Saya perlu lakukannya.
Kita perlu lakukannya.
Babai.
- Babai. - Babai.
Saya harap kita dapat basmi malaria dalam hayat saya.
Saya nak basmi dalam hayat saya. Itu cabaran yang lebih sukar.
Awak sihat. Jaga kesihatan.
Perlu ada sesuatu sebelum beri input.
Putuskan dulu apa nak letak dalam penyimpanan sementara,
tapi pakar matematik…
Bill Gates berada di tempat yang sepatutnya.
Minda seperti mindanya yang berusaha selesaikan masalah
dengan pelbagai cara,
itu amat bagus.
Kita boleh hasilkan seni bina sistem…
Jika dia tak wujud, kita perlu reka dia.
Tapi jika kita reka, orang takkan percaya watak itu.
Saya cuma rasa dia mahu jadi berguna.
Ia agak indah.
Ia tentang hasil.
Mereka yang kaya-raya pun
tak boleh selesaikan masalah besar begini.
Kita perlukan sokongan kerajaan.
Di sinilah pentingnya sokongan,
serta pencerita dan penceritaan.
Otak kiri dan kanan bercakap, di situlah kita perlu berada.
Dunia sedang berdepan banyak cabaran besar.
Saya percaya kita boleh selesaikannya.
Dunia dah banyak kemajuan,
dan saya gembira jadi sebahagian kecil daripadanya.
Kita berdepan cabaran.
Polarisasi politik.
Sumber yang terhad.
Mengelak bencana iklim.
Kita perlu memacu inovasi untuk mengharungi cabaran itu.
Kita akan berjaya.
Entah 15 tahun, 20 tahun atau 30 tahun?
Itu bergantung pada usaha yang hebat dan menjadikannya keutamaan.
Terjemahan sari kata oleh NNorhan